text: På Vejers Strand konkurrerer de om at fange den største pighvar
  07 maj 2016 kl. 09.03
  Der var trængsel på Vejers Strand i dag i en konkurrence, hvor kun en ting tæller. Størrelsen. 100 lystfiskere dystede om at fange den største pighvar.
  For første gang holder Vejers Strand Oplevelser en pighvar-fiskekonkurrence - og fra morgenstunden strømmede ivrige lystfiskere til i det skønne maj-vejr.
  Ud over æren, så kæmpes der om præmier til en samlet sum på mere end 17.000 kroner.
  Voksne deltagere kan kun indveje pighvar, mens børn har mulighed for at indveje både pighvar, rødspætter og skrubber. Der må fiskes til kl. 15,30, hvorefter der er indvejning af de fangede fisk kl. 16 og præmieoverækkelse kl. 17,30.
  